ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 22. februára 2006
								Materiál č.: 3532/2006 
								K bodu.: 35

S T A N O V I S K O

k návrhu zákona o pravidelnej kontrole kotlov a klimatizačných systémov a o doplnení zákona ž. 455/1991 Zb. o živnostenskom podnikaní (živnostenský zákon) v znení neskorších predpisov

I

Návrh zákona o pravidelnej kontrole kotlov a klimatizačných systémov na rokovanie vlády SR predkladá ako iniciatívy návrh podpredseda vlády SR a minister hospodárstva SR Jirko Malchárek.

II

Dôvodom na predloženie návrhu zákona je potreba transpozície článkov 8, 9 a čiastočne článku 10 Smernice Európskeho parlamentu a Rady 2002/91/ES zo 16. decembra 2002 o energetickej hospodárnosti budov (Ú. v. ES L 001, 4. 1. 2003). 
Článok 8 smernice 2002/91/ES bol čiastočne transponovaný v zákone č. 70/1998 Z. z. o energetike, kde bola určená pravidelná ročná kontrola kotlov, z ktorých bolo teplo predmetom predaja odberateľom tepla. Nadobudnutím účinnosti zákona č. 657/2004 Z. z. o tepelnej energetike bol interval pravidelnej kontroly pre tieto kotly predĺžený na tri roky bez rozlíšenia výkonu a druhu paliva. Zákon o tepelnej energetike sa však nevzťahuje na všetky kotly, tak ako to vyžaduje smernica 2002/91/ES.

III

Legislatívna rada vlády SR návrh zákona prerokovala na svojom zasadnutí dňa 20 februára 2006 a odporučila návrh zákona dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ všetky pripomienky a odporúčania legislatívnej rady vlády SR do návrhu zákona zapracoval (28 pripomienok) a odporúča vláde SR návrh zákona schváliť v predloženom znení.

V Bratislave 21. februára 2006
Vypracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy